**गैर-आवासीय नेपाली संघ जापान**

**राष्ट्रिय समन्वय समिति निर्वाचन नियमावली २०१७**

1. **परिभाषा**
	1. “नियमावली” भन्नाले यस निर्वाचन नियमावलीलाई जनाउने छ।
	2. “विधान” भन्नाले गैर-आवासीय नेपाली संघ जापानको विधानलाई जनाउने छ।
	3. “कार्यकारी समिति” भन्नाले गैर-आवासीय नेपाली संघ जापानको राष्ट्रिय समन्वय परिषदको कार्यकारी समिति (विधानमा “कार्य समिति” अथवा “कार्यकारिणी समिति” पनि भनिएको) लाई जनाउने छ।
	4. “सदस्य” भन्नाले गैर-आवासीय नेपाली संघ जापानको सदस्यलाई जनाउने छ ।
	5. “निर्वाचन समिति” भन्नाले गैर-आवासीय नेपाली संघ जापानको विधान अनुरुप निर्वाचन सम्पन्न गर्न गराउन बनेको निर्वाचन समितिलाई जनाउने छ।
	6. “मतदाता” भन्नाले निर्वाचनमा मतदान गर्न पाउने अधिकार प्राप्त, कार्यकारी समितिद्वारा निर्वाचन समितिलाई उपलब्ध गराइएको अन्तिम मतदाता सूचीमा नाम भएका गैर-आवासीय नेपाली संघ जापानका सदस्यहरुलाई जनाउने छ।
	7. “उमेदवार” भन्नाले आह्वान गरिएका पदहरुमध्ये कुनै एक पदकालागि रितपूर्वक उमेदवारी दिइ निर्वाचन समितिद्वारा उमेदवारी स्वीकृत भइ अन्तिम उमेदवारसूचीमा नाम प्रकाशित भएका व्यक्तिहरुलाई जनाउने छ।
2. **नियमावली निर्माण**
3. यो नियमावली गैर-आवासीय नेपाली संघ जापानको निर्वाचन प्रक्रियालाई निष्पक्ष र विवादरहित वातावरणमा सम्पन्न गर्ने गराउने उद्देश्यका साथ, सन् २०१७ जुलाई २८का दिनमा गैर-आवासीय नेपाली संघ जापानको कार्यकारी समितिद्वारा गठित निर्वाचन समितिले संशोधित विधान २०१६ को परिच्छेद ८, बुँदा नं. ३ ले निर्वाचन समितिलाई प्रत्यायोजन गरेको अधिकारलाई प्रयोग गरि तयार पारेको छ।
4. यो नियमावली गैर-आवासीय नेपाली संघ जापानको संसोधित विधान २०१६का आधारमा तयार पारिएको छ।
5. यो नियमावलीमा नसमेटिएका निर्वाचन सम्बन्धि कुनै विषयमा विवाद भएमा निर्चाचन समितिको निर्णय अन्तिम हुनेछ।
6. **निर्वाचन समिति**

निर्वाचन प्रक्रिया सम्पन्न गर्न गराउनकालागि कार्यकारी समितिद्वारा गठित निर्वाचन समिति र यसका सदस्यहरु निम्नानुसार रहेका छन्।

संयोजक: अजिव (ओम) गुरुङ

सदस्यहरू: १. डा. वेद प्रसाद काफ्ले

 २. मेघ राज नेपाल

 ३. डा. भूपालमान श्रेष्ठ

 ४. पुस्कर थापा

1. **निर्वाचन प्रक्रिया**
2. निर्वाचन नियमावली तथा कार्यतालिका निर्माण अघि, गठित निर्वाचन समितिले विधानको विस्तृत अध्ययन गर्ने छ।
3. निर्वाचन समितिले यस नियमावली अगावै विस्तृत निर्वाचन कार्यतालिका प्रकाशित गर्ने छ । उक्त कार्यतालिकामा उमेदवारीको दरखास्तको अन्तिम मिति, दावी, बिरोध, उमेदवारी फिर्ता, निर्वाचनको मिति र समय उल्लेख हुने छ ।
4. निर्वाचन प्रयोगका लागि मतदाता नामावली निर्वाचन समितिको आग्रहमा कार्यकारी समितिले तोकिएको म्यादभित्रै उपलब्ध गराउने छ।
5. मतदान सम्पन्न गर्न गराउनका लागि निर्वाचन समितिले कार्यकारी समितिको सिफारिसमा विद्युतीय प्रणालीबाट मतदान गरिने छ ।
6. निर्वाचन समितिले आवश्यकता अनुसार क्षेत्रहरूमा निर्वाचन समन्वय समिति गठन गर्न सक्ने छ ।
7. मतदाता नामावलीमा आउने दावि विरोधलाई कार्यकारी समितिले सुल्झाउने छ ।
8. उमेदवार नामावलीमा आउने दाबी विरोधलाई निर्वाचन समितिको सुल्झाउने छ।
9. निर्वाचन कार्यतालिका, निर्वाचन नियमावली, मतदाता नामावली, उमेदवारी दर्ता फाराम, उमेदवारी फिर्तापत्र, उमेदवार नामावली लगायत निर्वाचनसँग सम्बन्धित सम्पूर्ण विवरणहरू जानकारीका लागि गैर-आवासीय नेपाली संघको वेब साइट ([www.nrnjapan.org](http://www.nrnjapan.org)) मा राखिने छ ।
10. **मतदाता नामावली**
11. निर्वाचन समितिले कार्यकारी समितिद्वारा उपलब्ध गराइएको मतदाता नामावली निर्वाचन कार्यतालिकामा उल्लेखित समयमा गैर-आवासीय नेपाली संघको वेब साइट ([www.nrnjapan.org](http://www.nrnjapan.org)) मा प्रकाशित गर्ने छ।
12. निर्वाचन समितिद्वारा प्रकाशित गरिने अन्तिम मतदाता नामावलीमा नाम भएका सम्पूर्ण सदस्यहरुलाई मतदानको अधिकार हुनेछ।
13. मतदाता नामावलीमा क्षेत्रगत मतदातामात्र नभइ सम्पूर्ण मतदाताहरुको नाम रहने छ।
14. **उमेदवारी आह्वान गरिएका पदहरु**

संशोधित विधान २०१६, परिच्छेद ५, बुँदा २ को २.१ मा उल्लेखित कार्यकारी समिति (राष्ट्रिय समन्वय परिषद) गठनको नियमानुसार निम्न पदहरुका लागि निर्वाचन हुनेहुँदा, उमेदवारी दिन योग्य र उमेदवार बन्न आवश्यक शर्तहरु पुरा गरेका गैर-आवासीय नेपाली संघ जापानका सम्पूर्ण सदस्यहरुलाई निर्वाचन कार्यतालिकामा उल्लेखित समयभित्र उमेदवारी दर्ता गर्न आह्वान गरिन्छ।

* + अध्यक्ष पद संख्या: १ (एक)
	+ वरिष्ठ उपाध्यक्ष पद संख्याः १ (एक)
	+ उपाध्यक्ष पद संख्या: २ (दुइ)
	+ महिला उपाध्यक्ष पद संख्या: १ (एक)
	+ महासचिव पद संख्या: १ (एक)
	+ सचिव पद संख्या: १ (एक)
	+ कोषाध्यक्ष पद संख्या: १ (एक)
	+ सहकोषाध्यक्ष पद संख्या: १ (एक)
	+ सदस्य पद संख्या: ५ (पाँच)
	+ महिला सदस्य पद संख्याः १ (एक)

साथै, गैरआवासीय नेपाली संघ, राष्ट्रिय महाधिवेशन संचालन सम्बन्धि नियमावली २०१३ (२०१६ को संशोधन सहित) को बूँदा ४.५ अनुसार अन्तर्राष्ट्रिय समन्वय परिषद (आईसीसी ICC) सदस्यको निर्वाचन पनि यसै कार्यक्रम अनुसार गराइने छ । पंजिकृत सदस्य संख्याको आधारमा गैर-आवासीय नेपाली संघ जापानका तर्फबाट ६ (छ) जना ICC सदस्यका लागि निर्वाचन गराइने छ । उमेदवारी दिन योग्य र उमेदवार बन्न आवश्यक शर्तहरु पुरा गरेका गैर-आवासीय नेपाली संघ जापानका सम्पूर्ण सदस्यहरुलाई निर्वाचन कार्यतालिकामा उल्लेखित समयभित्र उमेदवारी दर्ता गर्न आह्वान गरिन्छ ।

1. **उमेदवारीका शर्त र योग्यता**

गैर-आवासीय नेपाली संघ जापानको सदस्य भई, यस निर्वाचनका लागि निर्वाचन समितिले प्रकाशित गर्ने “अन्तिम मतदाता नामावली” मा नाम भएका सबै पंजिकृत सदस्यहरु उमेदवारी आह्वान गरिएका मध्ये कुनै एक पदका लागि उमेदवार हुन योग्य ठहर्ने छन्। तर, गैर-आवासीय नेपाली संघ जापानको संशोधित विधान २०१६ को परिच्छेद ८ को बूँदा ५ अनुसार निम्न शर्तहरु लागू हुने छन्।

1. अध्यक्ष पदमा उमेदवारी दर्ताका लागि क्षेत्रीय समिति वा राष्ट्रिय समन्वय परिषदको कुनै पनि पदमा कम्तिमा एक कार्यकाल सम्पादन गरेको हुनु पर्नेछ ।
2. राष्ट्रिय समन्वय परिषदको अध्यक्ष बाहेकका पदहरुमा राष्ट्रिय समन्वय परिषदको सदस्य, राष्ट्रिय समन्वय परिषदको सल्लाहकार, क्षेत्रीय कार्यकारी सदस्य वा क्षेत्रीय सल्लाहकार कुनै पदमा कम्तीमा एक कार्यकाल (कम्तिमा एक वर्षको समयावधि) कार्यसम्पादन गरेको हुनु पर्ने छ ।
3. राष्ट्रिय समन्वय समितिको सदस्य पदमा भने मतदाता नामावलीमा नाम भएका सबै सदस्यहरू योग्य हुने छन् ।
4. अन्तर्राष्ट्रिय समन्वय परिषद सदस्य पदमा उमेदवारी दर्ताका लागि गैर-आवासीय नेपाली संघको संशोधित विधान २०१६ को दफा १७.५.३ अनुसारको योग्यता राष्ट्रिय समन्वय परिषदको कुनै पदमा कम्तिमा एक कायर्काल काम गरेको हुनुपर्ने) हुनुपर्नेछ।
5. निर्वाचन समिति पदाधिकारीहरु कुनै पनि पदको उमेदवार हुन पाउने छैनन्।
6. **उमेदवारी दर्ता प्रक्रिया**
7. निर्वाचनमा सदस्य बाहेकका पदहरूमा उमेदवार हुनको लागि नियमानुसार गैर-आवासीय नेपाली संघ जापानको पंजिकृत सदस्य भएको हुनु पर्ने छ ।
8. उमेदवारी दर्ता गर्नका लागि गैर-आवासीय नेपाली संघको वेबसाइट ([www.nrnjapan.org](http://www.nrnjapan.org)) मा राखिएको तोकिएको ढाँचाको फारम भर्नु पर्ने छ ।
9. भरिएको फारम सन् २०१७ अगष्ट ५ विहान १०:०० बजेदेखि अगष्ट ६ बेलुकी १०:०० बजे सम्ममा निर्वाचन समितिमा आइपुग्ने गरी ई-मेल (nrnjpnele2017@gmail.com) मार्फत पठाउनु पर्ने छ ।
10. उमेदवारी दर्ता शूल्क नबुझाए सम्म उमेदवारी दर्ता गर्न मिल्ने छैन । उमेदवारी दर्ता गर्नु अगावै आवश्यक उमेदवारी दर्ता शूल्क गैर-आवासीय नेपाली संघ जापानको Japan Post Bank खातामा (खाता नं. 10070-95709701, खाताको नाम: ZAINICHINEPARUJINKYOKAI (ザイニチネパールジンキョウカイ) मा जम्मा गरेको भौचर रसीद (Money Deposit Receipt) उमेदवारको नाममा लिनु पर्ने छ । Japan Post Bank (हुलाक बैंक) बाहेक अरु कुनै बैंकबाट जम्मा गर्दा खाता नं. 008‍-9570970 लेख्नु पर्नेछ।
11. उमेदवारी दर्ता शुल्क निम्नानुसार कायम गरिएको छ ।

|  |  |
| --- | --- |
| पद | उमेदवारी दर्ता शुल्क |
| अध्यक्ष | ३००,००० येन |
| वरिष्ठ उपाध्यक्ष | २५०,००० येन |
| उपाध्यक्ष | २१०,००० येन |
| महासचिव | १८०,००० येन |
| सचिव | १५०,००० येन |
| कोषाध्यक्ष | १२०,००० येन |
| सह कोषाध्यक्ष | १००,००० येन |  |
| सदस्य | ७०,००० येन |
| अन्तर्राष्ट्रिय समन्वय परिषद सदस्य | ३५०,००० येन |

1. उमेदवारी दर्ता गराउँदा उमेदवारी दर्ता फारामका साथमा दर्ता शुल्क बुझाएको रसीदको प्रतिलिपी (स्क्यान गरेको इमेज फाइल) पनि संग्लन गरी पठाउनु पर्नेछ । अन्यथा उमेदवारी दर्ता हुने छैन ।
2. उमेदवारी दर्ता गर्दा, उमेदवारी फाराममा सम्पूर्ण विवरण लेखी, फाराम र उमेदवारी दर्ता शुल्क बुझाएको रसीद स्पष्टसँग स्क्यान गरि, उमेदवारी दर्ता गर्न चाहने व्यक्तिले समय सीमा भित्रै निर्वाचन समितिको ई-मेले ठेगाना (nrnjpnele2017@gmail.com) मा पठाउनु पर्नेछ ।
3. अध्यक्ष पदको उमेदवारका हकमा एक जना प्रस्तावक र एक जना समर्थकका नाम, NRN ID र सम्पर्क फोन नं. सहितको उमेदवारी दर्ता विवरण पठाउनु पर्नेछ। तर, अध्यक्ष बाहेकका पदका हकमा भने यस्तो विवरण एक जना प्रस्तावक र एक जना समर्थकको मात्र भए पुग्नेछ।
4. अन्तर्राष्ट्रिय समन्वय परिषद (आईसीसी) सदस्य पदको उमेदवारका हकमा पनि एक जना प्रस्तावक र एक जना समर्थकका नाम, NRN ID र सम्पर्क फोन नं. सहितको उमेदवारी दर्ता विवरण पठाउनु पर्नेछ ।
5. कुनै एक पदका लागि प्रस्तावक रहिसकेको व्यक्ति अर्को पदको लागि पनि प्रस्तावक नै या समर्थक रहिसकेको व्यक्ति समर्थक नै रहन पाइने छैन। तर, प्रस्तावक रहेको व्यक्ति समर्थक अथवा समर्थक रहेको व्यक्ति प्रस्तावक भने रहन पाइने छ। साथै, एकजना व्यक्ति उहि उमेदवारको प्रस्तावक तथा समर्थक रहन पाइने छैन।
6. प्राप्त उमेदवारीका बारेमा सकेसम्म छिटो आवेदकलाई ई-मेलबाटै जानकारी गराइनेछ। यदि ५ घण्टाभित्र पनि जानकारी प्राप्त नभएमा आवेदकले निर्वाचन समितिलाई सम्पर्क गरि जानकारी लिनु पर्नेछ। निर्वाचन समितिलाई सम्पर्क गर्दा संयोजकको फोन (नं. 090 7239 9777) अथवा निर्वाचन समितिको ई-मेल (ठेगाना: (nrnjpnele2017@gmail.com) प्रयोग गर्न सकिने छ।
7. उमेदवार नामावाली तथा मतपत्रमा रहने उम्मेदवारको नामक्रम उमेदवारी दर्ताक्रम अनुसार हुनेछ।
8. तोकिएको समय सीमा भित्र उमेदवारी फिर्ता लिनका लागि तोकिएको ढाँचामा उमेदवारी फिर्ता आवेदनपत्र नपठाएमा उमेदवारी दर्तासँगै जम्मा गरेको दर्ता शुल्क फिर्ता गरिने छैन। उमेदवारी फिर्ता आवेदनपत्र २०१७ अगष्ट १० देखि १२ तारिख साँझ ५:०० बजे सम्ममा
निर्वाचन समितिको इमेल ठेगाना (nrnjpnele2017@gmail.com) मा पठाउनु पर्ने छ । समायावधि भित्र नियमपूर्वक उमेदवारी फिर्ता लिएमा दर्ता शुल्कबाट ५०,००० (पचास हजार) येन कट्टा गरी (सबै पदका लागि) बाकी रकम फिर्ता गरिने छ । समयावधि भन्दा पछाडि प्राप्त उमेदवारी फिर्ता आवेदनको हकमा दर्ता शुल्क फिर्ता गरिने छैन ।
9. मतदान प्रक्रिया
10. यस पटक कार्य समितिले तोके बमोजिम विधुतीय (अनलाइन) प्रणाली बाट गरिने छ ।
11. मतदान गर्ने तरिका तथा वेबसाइटका बारेमा पछि विस्तृत जानकारी गराइने छ ।
12. **मत गणना**
13. निर्वाचन परिणाम घोषणा निर्वाचन कार्यतालिका अनुसार सन् २०१७ सेप्टेम्बर ४ तारिखमा गरिने छ ।
14. सन् २०१७ सेप्टेम्बर १० का दिन सपथ ग्रहण तथा कार्यालय हस्तान्तरण गरिने छ |

**संलग्न अरु कागजातहरु:**

1. निर्वाचन कार्यतालिका
2. उमेदवारी दर्ता आवेदन फारम
3. उमेदवारी फिर्ता आवेदन फारम

सन २०१७ अगष्ट ४
निर्वाचन समिति २०१७

गैर-आवासीय नेपाली संघ जापान



*(उमेदवारी दर्ता आवेदनपत्र)*

मिति: २०१७ अगष्ट ……

श्री संयोजकज्यू

फोटो

निर्वाचन समिति

गैर-आवासीय नेपाली संघ जापान

बिषय: **उमेदवारी दर्ता सम्बन्धमा**

महोदय,

मिति (सन्) २०१७ सेप्टेम्बर ३ का दिनमा गैर-आवासीय नेपाली संघ जापानको राष्ट्रिय समन्वय परिषद गठनका लागि हुन गइरहेको निर्वाचनका लागि निर्वाचन समितिद्वारा प्रकाशित नियमावलीमा रहेका उमेदवारी दर्तासँग सम्बन्धित सम्पूर्ण बूँदाहरुको अक्षरस पालना गर्दै तपसील बमोजिमको विवरण सहित उमेदवारी दर्ताका लागि अनुरोध गर्दछु्।

|  |  |
| --- | --- |
| पूरा नाम, नेपालीमा: |  |
| अंग्रेजीमा: (Residence Card अनुसार) |  |
| NRNA MEMBERSHIP ID कार्ड न: |  |  |
| सम्पर्क टेलिफोन नं: |  |  |
| उमेदवारी दर्ता गर्न चाहेको पद: |  |  |
| उमेदवारी दर्ता गरेको मिति:  |  | *(ई. सनमा)* |
| उमेदवारी शुल्क:  |  | *(जापानी येनमा)* |
| शुल्क बैकमा जम्मा गरेको मिति: |  | *(ई. सनमा)* |

 उमेदवारको हस्ताक्षर:

 --------------------

|  |  |
| --- | --- |
| प्रस्तावक पूरानाम: |  |
|  सम्पर्क फोन: |  |  |
|  NRNA MEMBERSHIP ID कार्ड न: |  |  |

|  |  |
| --- | --- |
| समर्थक पूरानाम: |  |
|  सम्पर्क फोन: |  |  |
|  NRNA MEMBERSHIP ID कार्ड न: |  |  |

※***निर्वाचन समितिले*** *भर्नुपर्ने:*

|  |  |  |
| --- | --- | --- |
|  दर्ता मिति: | समय: |  |
|  निर्वाचन समितिका तर्फबाट: |  |  |

***फाराम भर्दा ध्यान दिनुपर्ने महत्वपूर्ण बूँदाहरु***

1. *यो उमेदवारी दर्ता फाराम सिधै कम्प्युटरमा टाइप गरेर अथवा प्रष्ट बुझिने अक्षरमा हस्तलिखित रुपमा भर्न सकिनेछ।*
2. *यो फाराम स्पष्टसँग भरि उमेदवारी दर्ता शुल्क बुझाएको रसीदसहित ई-मेल* (*ठेगाना:*(nrnjpnele2017@gmail.com) *द्वारा निर्वाचन समितिलाई पठाइ उमेदवारी दर्ता गर्नु पर्नेछ। ई-मेलद्वारा पठाउँदा भरिएको उमेदवारी दर्ता फाराम र उमेदवारी दर्ता शुल्क बुझाएको रसीद स्क्यान गरि (अथवा फोटो खिचेर) पठाउन सकिने छ। तर सिधै कम्प्युटरमा टाइप गरेर तयार पारिएको फारामको हकमा PDF फाइलनै पठाउन सकिने छ।*
3. *उमेदवारी दर्ता शुल्क नबुझाएसम्म उमेदवारी दर्ता गर्न मिल्ने छैन। उमेदवारी दर्ता गर्नु अगावै आवश्यक उमेदवारी दर्ता शुल्क र धरौटी रकम गैर-आवासीय नेपाली संघ जापानको Postal Savings (हुलाक बैंक) खातामा ((खाता नं. 10070-95709701, खाताको नाम: ZAINICHINEPARUJINKYOKAI (ザイニチネパールジンキョウカイ) जम्मा गरि रसीद (Money Deposit Receipt) लिनुपर्ने छ। Postal Savings (हुलाक बैंक) बाहेक अरु कुनै बैंकबाट जम्मा गर्दा खाता नं. 008‍-9570970 लेख्नु पर्नेछ।*
4. *कुनै एक पदका लागि प्रस्तावक वा समर्थक रहिसकेको व्यक्ति अर्को उमेदवारको प्रस्तावक वा समर्थक रहन पाइने छैन।*

|  |  |
| --- | --- |
|  |  |

*(उमेदवारी फिर्ता आवेदनपत्र)*

मिति: २०१७ अगष्ट ……

श्री संयोजक ज्यू

निर्वाचन समिति २०१७

गैर-आवासीय नेपाली संघ जापान

बिषय: उम्मेदवारी फिर्ता बारे

उपरोक्त बिषयमा म .................................................. गैर-आवासीय नेपाली संघ जापानको निर्वाचनमा आफूले दर्ता गराएको ....................................... पदको उम्मेदवारी फिर्ता लिन चाहेको जानकारीकासाथ अनुरोध गर्दछु।

निवेदक

पुरा नाम: ......................................

NRNA MEMBERSHIP ID कार्ड न.: ..................

हस्ताक्षर: .................. ..................

※पुनश्च:

१) तोकिएको समयावधिमा भित्र उमेदवारी फिर्ता नलिएमा नियमानुसार फिर्ता पाइने उमेदवारी दर्ता शुल्क फिर्ता गरिने छैन।